Πίτσα νηστίσιμη με ντομάτες και πιπεριές
Η πίτσα αυτή περιέχει λάδι, αλλά όχι γαλακτοκομικά και τυροκομικά. Η ζύμη γίνεται τραγανή και η επικάλυψη είναι πλουσιότατη.
500 γρ. αλεύρι για όλες τις χρήσεις, περίπου 400 ml νερό, 70 ml ελαιόλαδο, 1 κουτ. γλυκού ξηρή μαγιά, 1/2 κουτ. γλυκού αλάτι, 1/2 κουτ. γλυκού ζάχαρη, 6 μέτριες ώριμες ντομάτες, τριμμένες, ελάχιστο κύμινο + κόλιανδρος σε σκόνη, 1/2 κουτ. γλυκού ζάχαρη, 1/2 κουτ. γλυκού ξερή ρίγανη, τριμμένη, 70 ml ελαιόλαδο, αλάτι, φρεσκοτριμμένο πιπέρι, 4 ώριμες ντομάτες, ξεφλουδισμένες, κομμένες σε μέτρια καρέ, 1 ξερό κρεμμύδι, χοντροκομμένο, 2 πράσινες πιπεριές, σε μέτρια καρέ, 2 κόκκινες πιπεριές, σε μέτρια καρέ, 2 κίτρινες πιπεριές, σε μέτρια καρέ, ελάχιστος κόλιανδρος, σε σκόνη, 1/2 κουτ. γλυκού ρίγανη ξερή, τριμμένη, 1/2 κουτ. γλυκού αλάτι
Για να φτιάξουμε τη ζύμη της πίτσας, στον κάδο του μίξερ βάζουμε όλα τα υλικά και ζυμώνουμε με τον γάντζο για περίπου 10 λεπτά, μέχρι να σχηματιστεί μια μαλακή και εύπλαστη ζύμη. Σκεπάζουμε τον κάδο με καθαρή πετσέτα και αφήνουμε κατά μέρος για περίπου 45 λεπτά, μέχρι η ζύμη να φουσκώσει.Βάζουμε όλα τα λαχανικά σε ένα σουρωτήρι, προσθέτουμε τη ρίγανη, τον κόλιανδρο και το αλάτι, ανακατεύουμε και αφήνουμε στην άκρη για τουλάχιστον 20 λεπτά, μέχρι τα υλικά να αποβάλουν τα περιττά υγρά τους.Σε μια μικρή κατσαρόλα βάζουμε όλα τα υλικά της σάλτσας μαζί και αφήνουμε να πάρουν μία βράση. Χαμηλώνουμε τη φωτιά και σιγομαγειρεύουμε για περίπου 20 λεπτά, ανακατεύοντας τακτικά, μέχρι να σωθούν τα υγρά και να μείνει μια δεμένη, παχύρρευστη σάλτσα.Προθερμαίνουμε τον φούρνο στους 220°C. Στρώνουμε με λαδόκολλα το μεγάλο ταψί του φούρνου ή τη λαμαρίνα.Βάζουμε τη ζύμη σε αλευρωμένη επιφάνεια και την ανοίγουμε με τον πλάστη ή με τις παλάμες μας σε χοντρό φύλλο πάχους 1,5 εκ.Το στρώνουμε στο ταψί.Αναμειγνύουμε τη σάλτσα με τα καλά στραγγισμένα υλικά της επικάλυψης και απλώνουμε το μείγμα στην επιφάνεια.Φουρνίζουμε την πίτσα στο πιο χαμηλό ράφι του φούρνου και ψήνουμε για περίπου 20-25 λεπτά, μέχρι να ροδίσει ωραία η ζύμη. Τη νηστίσιμη πίτσα τη σερβίρουμε ζεστή.
Αλεύρι (ζύμες),Λαχανικά,Νηστίσιμα,Αγία Αικατερίνη,Νηστεία,Όρος Σινά